kardosdrur/scandi-wiki huggingface dataset:
Bågø Kirke

Bågø Kirke er kirken på øen Bågø i Lillebælt ud for Assens. Kirken blev indviet 3. november 1861 ved sognets oprettelse og er beliggende i den nordlige udkant af Bågø by ved vejen til øens nordligste punkt Sommerodde. Kirken blev opført i gule sten med et langhus med tårn mod vest. Tårnet var oprindeligt et pyramidespir over fire spidsgavle, men blev i 1931 ændret til sit nuværende udseende. Oprindeligt havde kirken to klokker. Den mindste stammede fra Bågø Fyr, men fandt på et tidspunkt vej til kirken, hvor den blev brugt til at kime ind til højtiderne. I 1986 bestilte man en ny og større fra klokkefirmaet Petit og Fritsen i Holland, og den gamle klokke blev i 2002 skænket til Baagø Fyrs venner, en nu ophørt forening, da fyret er kommet i privateje og lukket for offentligheden. Klokkerne er derfor leveret tilbage til kirken. Kirken har 125 siddepladser.

Bågø er Danmarks mindste kirkesogn, og gudstjenesterne varetages på skift af præsterne fra Assens ca. hver 3. uge.

Indvendig er loftet ført op i kip og beklædt med kassetter. 

Det nuværende orgel med fem stemmer er fra 1901 og blev indsat i kirken 1981. Orgelet, der var bygget i 1898 på Frederik Nielsens orgelbyggeri i Aarhus, blev af Saksild Kirke foræret til Bågø Kirke og er senere blevet restaureret for 120.000 kr.

Kirkeskibet er en kopi af linjeskibet Fredericus Quartus.

Historie
Bågø Kirke blev bygget i 1861 for 3000 rigsdaler, som kom fra ekstrabevilling på finansloven, og 2000 rigsdaler, som øboerne selv kom med. Greven af Wedellsborg, Karl Wedell, skænkede en ikke ubetydelig kapital til lønning af en præst på Bågø og gav saaledes anledning til, at øen blev udskilt fra Assens sogn, at kirken blev bygget, og der blev oprettet et særskilt præsteembede paa Bågø ( Taget fra "Grevskabet Wedelsborgs historie" af Claudius Madsen udgivet 1875. . Da Bågø Kirke blev bygget, forlangte Karl Wedell, at han fra sit gods på Fyn skulle kunne se lyset i kirken. Derfor ligger kirken på øens nordside.

Jens Voldum, der var præst på Bågø i 1880-1884, skriver i sine erindringer: "Mens Øen havde sin  Kirke i Assens kom Folk kun i Kirke ved Bryllup, Begravelse, Daab og Altergang, hvortil de drog i stort Baadfølge 2 Gange Aarligt".

Den sidste præst og skolelærer stoppede på Bågø i 1956.

Galleri

Eksterne kilder og henvisninger 

 Bågø Kirke  
 Bågø Kirke www.korttilkirken.dk 

Kirker i Assens Kommune
Kirker i Fyens Stift
Kirker i Odense Amt
Kirke
Sankt Bavo Kirken

Sankt Bavo Kirken (nl. Sint-Bavokerk el. De Grote Kerk) er en kirke i den nederlandske by Haarlem. Den ligger midt på det store torv i Haarlem (De Grote Markt), og er en af Nederlands største kirker. St. Bavo er opført i såkaldt gotisk stil, og byggeriet begyndte omkring 1370. Det menes at kirken først stod færdig i 1520. Fra 1559 til 1578 var kirken katolsk hvorefter protestanter overtog og konverterede den.

Orgel 
Orglet i Skt. Bavo Kirken, er et af verdens mest berømte kirkeorgler. Det er bygget af Christian Müller mellem 1735 og 1738, og besidder hele 60 forskellige stemmer. Store musikere som Mendelssohn, Händel og Mozart har spillet på dette orgel.

Eksterne henvisninger 
 www.bavo.nl – Bavo-kirkens officielle hjemmeside.

Kirker i Nederlandene
ECHL

ECHL (tidligere East Coast Hockey League) er en professionel ishockey liga grundlagt i 1988 og baseret i Princeton, New Jersey, USA. Holdene i ligaen er spredt ud over USA og Canada, og ligaen betragtes generelt som et trin lavere end American Hockey League. ECHL's officielle website betegner ligaen som "The Premier AA" ishockey-liga i Nordamerika, fordi hovedparten af holdene fungerer som farmerhold for holdene i American Hockey League.

Eksterne henvisninger 

 ECHL – officiel website 

Ishockeyligaer
Ishockey i Canada
Ishockey i USA
Hvem snørede Roger Rabbit

Hvem snørede Roger Rabbit (originaltitel Who framed Roger Rabbit) er en amerikansk spillefilm fra 1988, kombineret med tegnefilm. Filmen er instrueret af Robert Zemeckis og er resultatetet af et sjældent samarbejde mellem Disney, Warner Bros., MGM, Paramount, og Walter Lanz. 

Filmen vandt fire Oscars.

Medvirkende
 Bob Hoskins som Eddie Valiant
 Charles Fleischer som Roger Rabbit, Benny the Cab
 Christopher Lloyd som Judge Doom
 Kathleen Turner som Jessica
 Stubby Kaye som Marvin Acme
 Joanna Cassidy som Dolores
 Wayne Allwine som Mickey Mouse
 Mel Blanc som Snurre Snup, Daffy Duck
 Tony Anselmo som Anders And

Eksterne henvisninger
 =
 Disney Online om Hvem snørede Roger Rabbit 

Amerikanske film fra 1988
Komediefilm fra USA
Film instrueret af Robert Zemeckis
Engelsksprogede film
Animationsfilm fra USA
Wait and Bleed

Wait and Bleed er en single af metalbandet Slipknot fra deres officielle debutalbum Slipknot. Wait and Bleed dukkede første gang op på deres Roadrunner Records Demo i 1998.

Dette er en af de eneste sange før Vol. 3: (The Subliminal Verses)-albummet der indeholder få bandeord. Det eneste bandeord der faktisk optræder i lyrikken er "hell." Sangen blev indspillet inden den nuværende guitarist James Root sluttede sig til bandet.

Fortolkning 
En fortolkning af lyrikken (der kun er et rygte) fortæller at det er om en mand der drømmer han er i et badekar med sit håndled skåret over. Han vågner dog og opdager det ikke er en drøm men virkelighed. I stedet for at hente hjælp venter han bare og bløder ("waits and bleeds"). Alligevel er denne fortolkning ikke blevet bekræftet af Slipknot. Slipknot har fortalt i et interview at deres sange er beregnet til at lytteren selv skal danne sig en mening.

Popularitet 
Sangen endte på en 36. plads i VH1s kategori 40 Greatest Metal Songs. Sangen fik også en plads 99 i Hit Parader magasinet

Der findes flere forskellige versioner af sangen:
 "Wait and Bleed" – Fra det originale Slipknot album
 "Wait and Bleed (Terry Date mix)" – Scream 3 soundtrack og digipak-genudgivelsen af Slipknot
 "Wait and Bleed" (radioversion) – Wait & Bleed single
 "Wait and Bleed" (callout hook) – Wait & Bleed reklame
 "Wait and Bleed" (Corey & Anders) – uudgivet
 "Wait and Bleed" Animeret musikvideo fra Disasterpieces DVDen
 "Wait and Bleed" Ten Masked Men [REMIX]

Spor 
 "Wait and Bleed (Terry Date mix)"
 "Spit It Out (Overcaffeinated Hyper version)"
 "(sic) (Molt-Injected mix)"

Noter 
  

Slipknot-sange
Singler fra 1998
Navarra

Navarra (baskisk: Nafarroa) er en autonom region og provins i det nordlige Spanien. Regionen regnes af nogle som baskisk, selv om den ikke er en del af Baskerlandet. 

Regionen omfatter et areal på 10.391 km² med en befolkning på 601.874 pr. 2006. Regionen officielle navn er Comunidad Foral de Navarra (spansk), eller Nafarroako Foru Erkidegoa (baskisk). De officielle sprog er spansk og baskisk. Provinshovedstaden er Pamplona med ca. 196.000 indbyggere; med forstæder ca. 316.000 indbyggere. Navarra var tidligere et selvstændigt kongedømme, Kongeriget Navarra.

Under Ludvig 16. var området fransk.

Eksterne henvisninger
Orienten

Orienten (oriens betyder der hvor Solen står op i øst) er en geografisk betegnelse for lande i og fjernere dele af Asien. Der findes også det danske synonym Østerland eller Østerlandene, der mest bruges poetisk (som i "de vise mænd fra Østerland"). Den nøjagtige definition af, hvilke lande betegnelsen orienten omfatter, varierer. Sædvanligvis omfatter den landene i Asiens sydlige halvdel fra Mellemøsten til Japan, undertiden også Nordafrika.

Begrebet stammer fra det latinske ord oriens, der refererer til der hvor Solen står op i øst. Det modsatrettede begreb Occidenten, der stammer fra det latinske ord occidens, henviser til landene mod vest og blev tidligere anvendt som betegnelse for den vestlige verden, men ordet anvendes nu kun i meget begrænset omfang.

Orientalisme 

Af Orienten er afledt ordet orientalisme, som dels betegner tidligere tiders videnskabelige studier af orientalske sprog og Orientens kultur i øvrigt, og dels den fascination af det fjerne og nære Østen, der i nogle perioder har eksisteret i bredere europæiske kredse. En orientalist har været betegnelsen for en videnskabsmand, der beskæftigede sig med disse områder, som f.eks. de danske professorer Frants Buhl, Johannes Østrup og Johannes Pedersen. En person fra Orienten kaldtes til sammenligning en orientaler.

Orienten er også oprindelsen til ordet orientering, der betyder "anbringe i retning af øst".

Se også 

 Østerlandsmissionen
 Orientekspressen

Kilder
Sankt Laurentii Kirke (Kerteminde)

Sankt Laurentii Kirke ligger centralt i købstaden Kerteminde på den fynske østkyst.

Eksterne kilder og henvisninger 

 Sankt Laurentii Kirke  hos nordenskirker.dk
 Sankt Laurentii Kirke hos KortTilKirken.dk
 Skt. Laurentii Kirke i Nationalmuseets bogværk, Danmarks Kirker

Kirker i Kerteminde Kommune
Kirker i Fyens Stift
Kirker i Odense Amt
Kerteminde
Malangen

Malangen (Malangsfjorden) (samisk: Málatvuotna) er en 60 kilometer lang fjord i Troms og Finnmark fylke i Norge. Fjorden går mellem øerne Senja og Kvaløya og videre ind i fastlandet. Grænsen mellem nutidens Lenvik kommune (i vest) og Tromsø og Balsfjord kommuner (i øst) går i fjorden, som også er en del af  Målselv kommune

Fra Håkon Håkonssons saga ved vi, at "bjarmar rymdi fyrir tattarum" – at i 1242 flygtede bjarmerne for Djengis Khans fremrykkende hær. De fik lov til at slå sig ned i Malangen, forudsat, at de påtog sig forsvaret mod indtrængende russere og karelere.

Tidligere kommune 
Malangen var tidligere også en selvstændig kommune. Oprindelig var Malangen del af Balsfjord formandskabsdistrikt. 1. januar 1871 blev Malangen skilt ud som selvstændig kommune med 1.425 indbyggere. Samtidig blev en del af Lenvik med 70 indbyggere overført til Malangen.

1. januar 1873 blev en del af Malangen med 287 indbyggere overført til Tromsøysund.

I 1891 blev nogle parceller på Målsnes i Malangen med 30 indbyggere overført til Målselv.

1. januar 1964 blev det meste af Malangen og Balsfjord slået sammen til en kommune som fik navnet Balsfjord. Malangen havde ved sammenlægningen 1.940 indbyggere. Naveren og Målsnes i Malangen med 118 indbyggere kom ind i Målselv kommune.

Henvisninger 

Fjorde i Troms og Finnmark
Balsfjord
Tromsø
Lenvik
Målselv
Målselv

Målselv kommune (samisk: Málatvuomi gielda) ligger i Troms og Finnmark fylke i Norge. Den grænser i nord til Lenvik, Balsfjord og Storfjord, i syd til Bardu, og i vest til Sørreisa. I øst løber rigsgrænsen til Sverige.

Historie 
Målselv er en levende bygdekommune som blev grundlagt af fogeden Jens Holmboe i Senjens og Tromsø fogderi. I Målselv var der ingen fastboende før 1788, og Holmboe byggede mønsterbrug og importerede nye husdyrracer fra Danmark som han gav til indflytterne. Specielt efter Storofsen begyndte befolkningstilvæksten og Målselv har således i stor grad rødder i indvandring, først fra Gudbrandsdalen og senere fra Østerdalen i 1700- og 1800-tallet. Staten gav kun lidt eller ingen hjælp efter oversvømmelsen, og foged Holmboe søgte råd hos sin fætter Bernt Anker når det galdt nyrydningen af de ubeboede områder. Holmboe og hans hustru Anna Margrethe (født Irgens) ydede også økonomisk bistand til indflytterne både i Målselv og Bardu.

Personer fra Målselv 
 Johan Berner Jakobsen († 1939), kunstmaler 
 Aase Nordmo Løvberg († 2013)
 Harald Solberg, keramiker, direktør for Bomuldsfabriken Kunsthall i Arendal († 2020)
 William Engseth (1933–), stortingsmand
 Geir Pollen (1953-), forfatter
 Anne Marit Bjørnflaten (1969-), stortingsrepræsentant

Geografi 
 Andsvatnet
 Dødesvatn

Eksterne henvisninger 

 Kultur i Målselv på kort  fra Kulturnett.no

Kommuner i Troms og Finnmark
Kommuner i Troms
Adolphe Sax

Antoine-Joseph "Adolphe" Sax (født 6. november 1814, død 7. februar 1894) var en belgisk instrumentbygger og klarinettist, som er mest kendt for at have opfundet saxofonen.

Litteratur 
 Adolphe Sax, Malou Haine, Ed. Bruxelles University, 1980
 Sax, Mule & Co, Jean-Pierre Thiollet, Paris, H & D, 2004.

Eksterne henvisninger 

Klarinettister
Opfindere
Musikere fra Belgien
Spit It Out

Spit it Out er den første single af det amerikanske heavy metal band Slipknot fra deres officielle debutalbum Slipknot. Sangen dukkede første gang op på deres deres Roadrunner Records Demo fra 1998.

Musikvideoen 
Musikvideoen er delt op i to optagelser: Den ene hvor man ser bandet optræde live og den anden hvor de spiller rollerne i gyserfilmen Ondskabens hotel. Optagelserne er blandet sammen så man overvære skiftevis liveoptrædenden og filmen.

Spor 
 "Spit It Out"
 "Surfacing" (Live)
 "Wait and Bleed" (Live)
 "Push" (live)

Metalsange
Slipknot-sange
Sange fra 1999
Massiel

María Félix de los Ángeles Santamaría Espinosa, bedre kendt som Massiel (født 2. august 1947 i Madrid, Spanien), er en spansk sangerinde.
Hun er først og fremmest kendt for sangen Lalalala, der vandt Eurovisionens Melodi Grand Prix i London i 1968.
Egentlig havde Spanien først en anden kandidat, som dog nægtede at optræde, hvis han ikke måtte synge på sit modersmål catalansk. På grund af den strenge censur i datidens Spanien under Franco fik han ikke lov, og Massiel blev i stedet sat ind og forberedte sin sang og optræden på blot ni dage.

Massiel synger og optræder stadig, men er især kendt for sin frembrusende og til tider berusede optræden i de mange spanske talk-shows.

Eksterne henvisninger 

 

Musikere fra Spanien
Personer fra Madrid
Spaniens Eurovision Song Contest-deltagere
Deltagere ved Eurovision Song Contest 1968
Vindere af Eurovision Song Contest
Thomas Hansen (fodboldspiller)

Thomas Hansen (født 18. januar 1983) er en tidligere dansk fodboldspiller. Han startede i Hvidovre IF, hvorfra han som junior skiftede til Brøndby IF. Han skiftede på fri transfer til AGF pr. 1. januar 2006 på en 3-årig kontrakt, da han ikke kunne tilspille sig en fast plads i Brøndby. Kontrakten blev allerede forhandlet på plads i sommeren 2005, men han skiftede først pr. 2006. Han blev hurtigt fast mand i midterforsvaret, men i foråret 2007 mistede han sin stamplads blandt andet på grund af skader.

I januar 2008 skiftede han til 1. divisionsholdet Silkeborg IF på en lejekontrakt.

I sommeren 2013, udløb hans kontrakt med SønderjyskE, som ikke ønskede at forlænge. 

Måneden efter skrev Brønshøj kontrakt med Thomas Hansen.

Thomas Hansen var i Brønshøj i en sæson og skiftede efterfølgende til Hobro, der netop var rykket op i Superligaen.

Eksterne henvisninger 
 Superligastatistik på danskfodbold.com

Referencer 

Fodboldspillere fra Danmark
Fodboldspillere fra Hvidovre IF
Fodboldspillere fra Brøndby IF
Fodboldspillere fra AGF
Fodboldspillere fra Silkeborg IF
Fodboldspillere fra SønderjyskE
Fodboldspillere fra Brønshøj Boldklub
Fodboldspillere fra Hobro IK
Moon Geun Young

Moon Geun Young(문근영 født 6. maj 1987 i Gwangju) er en koreansk skuespillerinde.

Filmografi 
 1999 길 위에서 (On the Way) 
 2002 연애소설 (Lovers' Concerto) (as Ji-hwan's sister) 
 2003 장화·홍련 (A Tale of Two Sisters) (as Bae Su-yeon) 
 2004 어린 신부 (My Little Bride) (as Suh Boeun) 
 2005 댄서의 순정 (Innocent Steps) (as Jang Chae-ryn) 
 2006 사랑따윈 필요 없어 (Love Me Not) (as Ryu Min)

Eksterne henvisninger 
 
 Super Moon Geun Young Fansite (Engelsk)

Skuespillere fra Sydkorea
Personer fra Gwangju
Sofer

Sofer (fra hebraisk: "lesaper", at fortælle) er en jøde, der er uddannet til at skrive en Torarulle. 

Der er meget store krav til udformningen af en sådan rulle, hvis den skal være kosher, altså anvendelig i den jødiske gudstjeneste. Der må ikke være én eneste fejl i hele rullen, hvilken kan være lidt af en opgave, når den indeholder alle 5 mosebøger. Derudover skal rullen skrives i hånden med særlig blæk. Der anvendes en fjer til at skrive, og det er ikke papir, men pergament, der skrives på. Pergamentstykkerne sys efterfølgende sammen – alt foretages i hånden.

Jødedom
Kulturarvsstyrelsen

Kulturarvsstyrelsen var tidligere en styrelse under Kulturministeriet. Den blev oprettet 1. januar 2002 og havde ansvaret for den del af kulturarven, der omfatter: fortidsminder, fredede bygninger og samlingerne på de statslige og statsanerkendte museer. Fra 1. januar 2012 blev Kulturarvsstyrelsen lagt sammen med de to andre styrelser under Kulturministeriet, Kunststyrelsen og Biblioteksstyrelsen, til Kulturstyrelsen.

Formål 
Sammen med Statens Arkiver og Det Kongelige Bibliotek havde Kulturarvsstyrelsen hovedansvaret for kulturarven. Kulturarvsstyrelsen skulle varetage følgende opgaver:

 rådgive kulturministeren, Kulturministeriet og andre ministerier
 udarbejde lovforslag på kulturarvsområdet
 igangsætte overordnede initiativer for at realisere politiske mål på kulturarvsområdet
 varetage forvaltningsopgaver for Kulturministeriet som statens overordnede myndighed
 forvalte museumsloven
 forvalte bygningsfrednings- og bevaringsloven
 forvalte loven om regionale faglige kulturmiljøråd
 forvalte et centralt dokumentationscenter og skabe overblik over kulturarven
 koordinere og rådgive museerne.

Organisation 
Kulturarvsstyrelsen havde i 2006 ca. 85 ansatte, heriblandt arkæologer, etnologer, historikere, kunsthistorikere, arkitekter, restaureringsarkitekter, landmålere, jurister, økonomer, statskundskabskandidater m.fl.

Kulturarvsstyrelsens samlede årlige budget var på ca. 320 mio. kr.

Kulturarvsstyrelsen var administrativt delt op i fem kontorer:

 Bygninger har ansvaret for at frede bygninger og for restaureringer af fredede bygninger
 Dokumentation vedligeholder og udvikler servicetilbud inden for digital formidling. Tilbuddene retter sig både til borgere og fagfolk. Eksempler er de tre centrale kulturarvsregistre: Fund og Fortidsminder, Kunstindeks Danmark og Museernes Samlinger
 Fortidsminder har ansvaret for både de fredede og de skjulte fortidsminder, der er omfattet af museumsloven
 Museer skal koordinere og udvikle museerne til lokale videnscentre og varetage overordnede projekter. Kontorets første større overordnede projekt er "Industrisamfundets kulturarv"
 Sekretariatet betjener styrelsens ledelse og har ansvaret for personale og økonomi.

Kulturarvsstyrelsen blev rådgivet af en række faglige råd. De bestod af repræsentanter udpeget af de statsanerkendte museer, de statslige museer og universiteterne. Det Særlige Bygningssyn er udpeget af kulturministeren og rådgiver styrelsen om fredning og restaurering af bygninger.

Kilder

Eksterne henvisninger/kilder 
 Kulturarvsstyrelsens hjemmeside
 Kunstindeks Danmark
 Museernes Samlinger
 Fund og Fortidsminder
 Fredede og Bevaringsværdige Bygninger

Dansk kultur
Danske styrelser
Etableret i 2002
Ophørt i 2012
WikiProjekt Wiki Loves Monuments
Kulturarvsorganisationer
Saba (Caribien)

Saba er en lille ø i Caribien som er en særlig kommune i Nederlandene med The Bottom som øens største by.

De Nederlandske Antiller ophørte d. 10. oktober 2010 med at eksistere som en administrativ enhed. Øerne fik fra denne dato ny status indenfor Nederlandene: Bonaire, Sint Eustatius og Saba er herefter en direkte del af Nederlandene som særlige kommuner, og Curaçao og Sint Maarten har nu status som selvstændige lande indenfor Nederlandene – samme status som Aruba fik i 1986. 

Sabas lufthavn, Juancho E. Irausquin Airport (IATA: SAB, ICAO: TNCS), har den korteste landingsbane i verden brugt til kommerciel flyvning og er 1300 feet/400 meter. Der er 5-6 daglige afgange til Sint Marteen (The Princess Juliana International Airport) og endvidere også flyvninger til St. Eustatias. Alle flyvninger foregår med Winair og turen til og fra Sint Marteen tager ca. 12 minutter.

Kilde 

Caribiske øer
Verdensarvsområder i Nord- og Sydamerika
Oversøiske lande og territorier
Emil Bähncke

Emil Martin Wilhelm Bähncke (24. marts 1860 i København – 17. juni 1931 smst) var en dansk sennepfabrikant og grosserer. Han overtog firmaet Bähncke fra sin far Wilhelm Bähncke.

Eksterne henvisninger 
 

Danskere i 1800-tallet
Danskere i 1900-tallet
Personer i Kraks Blå Bog (afdøde)
Personer fra København
Grosserere fra Danmark
Fabrikanter fra Danmark
Chasidisk jødedom

Chasidisk jødedom er en art af ashkenazisk jødedom, der grundlagdes af Israel ben Eliezer (1698–1760). Denne er også kendt under navnet "Baal Shem tov" ("det gode navns mester"). 

Chasidiske jøder lægger stor vægt på den åndelige, følelsesladede dimension af jødedommen, og dans, sang og klappen i hænderne er derfor en karakteristisk del af chasidiske gudstjenester. Dette baseres på et citat fra salmernes bog, hvori der står:

"Tjen Herren i glæde..." (Salme 100)

Jøderne, som tilhører disse retninger, lever for sig selv i særlige boligområder, bærer oftest lange sorte frakker (kaftaner) og pelshuer (Shtreimel). Chasidiske jøder er også kendetegnet ved en vis tilknytning til kabbala. Mændene har langt skæg og bakkenbarter langs kinden samt ørekrøller.

Jødedom
Amagermotorvejen

Amagermotorvejen er en motorvej Sjælland /Amager mellem Motorvejskryds Avedøre og Øresundsmotorvejen og er en del af E20.

Første etape af Amagermotorvejen åbnede i 1987 sammen med delstrækningerne af Køge Bugt Motorvejen, Ring 3-Gl. Køge Landevej og Motorring 3, Holbækmotorvejen-Gl. Køge Landevej. I 1997 blev Øresundsmotorvejen tilsluttet via et trekantanlæg på Kalvebod Fælled vest for Ørestaden.

I 2011 havde Amagermotorvejen en hverdagsdøgntrafik på over 100.000 køretøjer, som steg til 116.300 i 2019. Dermed er den en af landets mest trafikerede motorveje.

Historie

Se også 

 Kalvebodbroerne
 Motorveje i Danmark
 Europavej E20

Kilder 
 

Motorveje i Danmark
Motorvejen
Hvidovre Kommune
Povel Ramel

Povel Ramel (1. juni 1922 – 5. juni 2007) var en svensk humorist, sanger og sangskriver, der var kendt gennem mere end 60 år som leverandør af humor til svensk revy på både scene og i radio og tv.

Biografi 
Povel Ramel blev født i Stockholm, og allerede som barn viste han talent for at optræde i familiens skød. Hans forældre omkom ved en trafikulykke i 1937, og hans faster overtog ansvaret for Ramel. Han gik i gang med en uddannelse, men var mere interesseret i at tegne og spille. Han var musikalsk set præget af den populære del af jazzen med kunstnere som Bing Crosby, Fats Waller og Spike Jones.

Fra begyndelsen af 1940'erne begyndte han for alvor at spille og skrive musik. I 1942 indspillede Alice Babs hans Vårt eget Blue Hawaii, og senere blev hans Johanssons boogie-woogie-vals et stort hit. I 1945 kom han til Radiotjänst (Sveriges Radio), og hans programmer blev snart populære.

I samme periode indspillede han en række plader med absurd-humoristiske tekster som Köp inte en zebra, Far, jag kan inte få upp min kokosnöt. I 1952 dannede han sammen med Felix Alvo underholdningsfirmaet AB Knäppupp. Dette firma kom til at stå bag mange underholdningstiltag i Sverige med især revyer. Ramel var her både skuespiller, tekstforfatter og komponist. Blandt de kunstnere, der medvirkede i revyer og lignende, kan nævnes Monica Zetterlund og Wenche Myhre.

I Danmark har han spillet en særlig rolle som medskaber af den absurde vise "Karl Nielsen", fremført og indspillet af Dirch Passer i 1963.

I 1968 blev Knäppupp opløst, og Povel Ramel fortsatte nu i en række forskellige sammenhænge. Han blev en flittig gæst på tv, og han han fortsatte med at skabe nye shows og sange helt frem til kort før sin død.

Betydning 
Povel Ramel kom i sine over tres år i svensk underholdning til at blive en uhyre populær skikkelse. Med sine finurlige tekster og iørefaldende melodier opnåede han både popularitet i den brede befolkning og hos sine musiker- og skuespillerkolleger. Yngre kunstnere som Gösta Ekman og Tage Danielsson fremhævede ham som en betydningsfuld inspiration.

Han modtog i årenes løb utallige hædersbevisninger for sine talrige forestillinger, bøger, plader og film.

Eksterne henvisninger 

 
 

Sangere fra Sverige
Skuespillere fra Sverige
Komponister fra Sverige
Friherrer fra Sverige
Personer fra Stockholm
Povel
LFS

LFS har flere betydninger:

 Linux From Scratch – bog skrevet af Gerard Beekmans og flere.
 Landsforeningen For Socialpædagoger – en fagforening for pædagogisk personale